– Кожны дзень да абеду гандлюем у Петрыкаве. Я застаюся з таварамі, а гаспадар – па сваіх справах: дакументы, каштарысы, акты, дамовы. Пасля ён едзе па тавар у Калінкавічы, а я – дома, – знаёміць з паўсядзённым распарадкам Марына Аляксандраўна. – Работы дома многа, раней была карова, бычок. Цяпер толькі козы, гусі, качкі, куры, трусы і пчолы. У будучым годзе плануем купіць авечак, пабудаваць вальеры для птушкі, выкапаць сажалку і там таксама гадаваць рыбу. Усё сваё – мяса, малако, гародніна і садавіна, мёд, рыба.